

**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL DAUGIABUČIO GYVENAMOJO NAMO SAVININKŲ BENDRIJOS „EGLĖ“ VALDYTOJO VEIKLOS TIKRINIMO**

2024 m. rugpjūčio 9 d. Nr. AV-473

# Rokiškis

Vadovaudamasis Lietuvos Respublikos Civilinio kodekso 4.83 straipsnio 3 dalimi, Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės taisyklėmis, patvirtintomis Rokiškio rajono savivaldybės tarybos 2020 m. balandžio 24 d. sprendimu Nr. TS-128:

1. Pavedu Statybos ir infrastruktūros skyriaus vyriausiajai specialistei Kristinai Gačionienei ir Teisės ir personalo skyriaus vyriausiajai specialistei Daivai Jasiūnienei atlikti daugiabučio gyvenamojo namo, esančio Panevėžio g. 24, Rokiškio m., savininkų bendrijos „Eglė“ valdytojo veiklos neplaninį patikrinimą gavus patalpų savininko skundą.

2. Įpareigoju šio įsakymo 1 punkte nurodytus valstybės tarnautojus pateikti informaciją apie atlikto patikrinimo rezultatus ir išvadas ne vėliau kaip per 3 darbo dienas nuo patikrinimo pabaigos.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas